രേഖകളില്ലാതെ കടത്തിയ 2.17 കോടി രൂപയുടെ സ്വര്ണം പിടികൂടി പാലക്കാട് : മതിയായ രേഖകളില്ലാതെ ട്രെയിനില് കടത്തിയ 2.17 കോടി രൂപയുടെ 4.928 കിലോഗ്രാം സ്വര്ണം പിടികൂടി . ഇതര സംസ്ഥാനക്കാരായ രണ്ടു പേര് അറസ്റ്റില്. മുംബൈ പാറല് സ്വദേശി ഉത്തം ഖോറെ 32, ബംഗാള് പശ്ചിമ മിഡ്നാപൂര് സ്വദേശി മെനാസ് ജാന 31 എന്നിവരെയാണ് പോലീസ് അറസ്റ്റ് ചെയ്തത് . റെയില്വേ സംരക്ഷണ സേനയുടെ കുറ്റാന്വേഷണ വിഭാഗമാണ് ഇന്നലെ രാവിലെ 9.30നു ഹൈദരാബാദ് തിരുവനന്തപുരം ശബരി എക്സ്പ്രസിലെ സ്ലീപ്പര് കോച്ചില് നിന്നും സ്വര്ണം പിടികൂടിയത് .